**Bernardinų sodas – biologo ir istoriko akimis**

Pamokos planas:

Mokymosi uždavinys – naudodamiesi šaltiniais, internetu , tyrinėdami Bernardinų sodo ekosistemą bei dirbdami grupėse gebėsime įvardyti sode augančius bent 5 augalus, 3 besilankančius vandens paukščius ir palyginę natūralią ir dirbtinę ekosistemą, gebėsime nurodyti bent 2 skirtumus.

Pamokos trukmė: 2val. 30 min.

Vieta: Bernardinų sodas.

Klasė: 7, 8, 9

Maksimalus dalyvių skaičius: 30 mokinių

Metodai: Patirtinis ugdymas, diskusija.

Reikalingos priemonės: rašymo, piešimo priemonės, mobilieji telefonai.

Tema / skyrius dalyko programoje:

|  |  |
| --- | --- |
| Gamtos mokslai |  F3. Prisiima atsakomybę ir imasi veiksmų saugant gamtą ir racionaliai vartojant išteklius.  |
| Biologija | F3. Prisiima atsakomybę ir imasi veiksmų saugant gamtą ir racionaliai vartojant išteklius. |
| Istorija | C2. Istorijos šaltinio, teksto analizė, interpretavimas ir vertinimas. |

**Ugdomos kompetencijos:**

Komunikavimo

Kūrybiškumo

Skaitmeninė

Kultūrinė

Pažinimo

Pamokos eiga:

1. Įžanga 5 min.

Mokiniams pristatoma pamokos idėja ir užduotis - mes esame tipiškame sename miesto parke. Daug skirtingų augalų, didelių medžių, gėlynai, takai, aišktelės, fontanai, tvenkiniai. Visa tai yra išskirtinė gamtinė aplinka. Pritaikyta žmogaus poilsiui ir edukacijai. Šita aplinka sukurta mums, bet čia yra ir natūraliai paplitusioms rūšims tinkamos gyventi buveinės. Čia galima pradėti savo pažintį su gamta, žinant, kad parkas nėra natūrali buveinė, tai reiškia kad natūraliai paplitusių rūšių bus mažiau.

Taigi šiandien mes ir pamėginsime patyrinėti parko aplinką – ieškodami tam tikrų augalų, paukščių ir palygindami natūralias ir dirbtines ekosistemas bei panagrinėsime šio parko atsiradimo istoriją.

Mokiniai susiskirsto grupelėmis po 5-6.

1. Užduočių atlikimas 1 val. 30 min.

Moksleiviai laisvai veikia mokytojo nurodymame teritorijos plote. Jų užduotis – atlikti visas pateiktas užduotis lapuose – botanines, ornitologines, ekologines bei istorines.

1. Užduočių tikrinimas 15 min.

Bendroje teritorijoje susėdame grupėmis ir tikriname atliktas užduotis, diskutuojame, aiškinamės iškilusius klausimus.

1. Refleksija 10 min.

Moksleiviai grupelėse diskutuoja ir užpildo komandinį refleksijos lapą.

1. Įsivertinimas 20-30 min.

Piešia, kuria, savo svajonių sodą ant A3 formato lapų.